Odense Adresse-Contoirs Efterretninger, 1843-05-06
Odense. En af de ældste, om ikke den ældste af Rigets juridiske Embedsmænd, nemlig Herredsfoged og Skriver i Lunde, Scham og Schoubye Herreder, Hr. Etatsraad Marzilius Knutzen heri Byen skal nu, efter ikke mindre end c. 60 Aars Embedsførelse, have indgivet Ansøgning til Regjeringen om Entledigelse fra dette sit Embede, som han nu i en Række af omtrent 12 Aar har beklædt (og i hvilket han endnu, skjøndt en Olding paa over 80 Aar, ved sit Arbeide fra Morgen til Aften saa at sige personlig udfører alle Forretningerne), efter tidligere at have, blandt andet, været Hof= og Stads=Rets=Prokurator samt Over og Garnisons-Auditeur i Kjøbenhavn og fra Aaret 1795 Assessor i Kjøbenhavns Politiret. - Det vil da nu formedentlig vise sig, hvorvidt der til Herredernes bedre Arrondering heri Amtet, vil finde nogen yderligere Jurisdictions=Forandring Sted efter det kongelige Reskript af 27 Januar 1802, enten saaledes at den nordligste Deel af Schoubye og Scham Herreder henlægges til Bogense Kjøbstad, hvortil samme umiddelbar grændser og som slet ingen Land-Jurisdiction har, og at Næsbyehoveds Brobye Sogn (der, forunderligt nok, ligger til Odense Herred, uagtet det, efter Situationen og som paa en Maade skilt derfra ved Stavaads til Næsbyehoveds Søe løbende Aae, synes rimeligst at det burde høre til Schoubye eller Lunde Herred) incorporeres under den sydligere Deel af bemeldte 3 Herreder, hvilket er Tilfældet i geistlig Henseende, som det og i gammel Tid, muligt i Forening med Lumbye Sogn, har udgjort et eget Birk under Navn af Næsbyehoveds Birk, eller, om ifølge Amtsraadets i Fjor indgivne Forestilling alle 3 Herreder forblive forenede, med Forpligtelse for Herredsfogden at tage Bopæl i Midten af Jurisdictionen (or i Søndersøe). - Saameget er vist, at det maa være et ligesaa almindeligt som længe næret Ønske af den nordlige Deel af Jurisdictionens Beboere, som det og i politiretslig Henseende maa være i det Offentliges særdeles Jnteresse, at see een af de ovenantydede Jurisdictions=Forandringer nu iværksat. Naar det betænkes, at Man lige fra Bogense Kjøbstads Porte og endnu længere nord paa i det vel befolkede og bebyggede Fyen, skal gjøre en Reise paa over 4 eller frem- og tilbage ialt over 8 Miil for at faae sin nærmeste Op righed i Tale, for at faae et Reisepas, for at gjøre Anmeldelse om et spædt Barns eller et Almisselems Død eller for at faae een og anden Lovovertrædelse (hvis Forebyggelse eller hensigtsmæssige Forfølgning kræver Politimesterens øieblikkelige Assistance) anmeldt, medens Byfogden i Bogense boer muligt kuns faa Skridt fra det Sted, hvor Retshaandhævelsen attraaes, uden at kunne æskes til nogen med embedsmæssig Myndighed forenet Virksomhed, behøves der neppe mere til Overbeviisning om den paatrængende Nødvendighed af en hensigtsmæssig Jurisdictions=Forandrings snarlige Fuldbyrdelse. - Om den i flere Henseender ellers saa hensigtsmæssige Adskillelse af Dommer- og Skriver-Embedet, vil der i dette Tilfælde neppe blive Forhandling, naar saadant ikke fandt Sted ved sidste Vacance i det, ikke i Udstrækning, men i Jndtægter større Herredsfoged- og Skriver-Embede i Odense Herred, skjøndt det med Hensyn alene til Politiforvaltningen (ikke at tale om Forbedring af Kontrollen med den indre Embedsforvaltning, som, hvor Dommer= og Skriver-Embederne ere forenede i een Person, ofte og ved Underretterne i Almindelighed er simpel nok) turde være ønskeligst.